cyanic-selkie/wikianc huggingface dataset:
אנסטסיו סומוסה דביילה
שלהי חייו
פרשן הביטחון האמריקאי בריאן לאטל (Brian Latell) טען בספר שכתב כי ממשלו של פידל קסטרו בקובה, שהיה עוין לסומוסה, היה מעורב בתכנון ההתנקשות בו, כמו גם בהפלת משטרו, לאחר שקובה שלחה יועצים אל אנשי החזית הסנדיניסטית שלחמו נגדו והעבירה להם כמויות גדולות של נשק.
תובע (משפט פלילי)
תובע או קטגור, בהקשר של המשפט הפלילי, הוא בא כוח המאשימה במשפט הפלילי.
מקור השם
מקור המונח קטגור במילה ביוונית העתיקה κατήγορος קטגורוס במשמעות 'מי שמאשים' (מהרעיון 'לדבר מול קהל נגד מישהו', מהמילים κᾰτᾰ קאטא 'נגד' וἀγορεύω אגוראו 'לדבר מול קהל', מἀγορά אגורא 'קהל').
במשפט הישראלי
במשפט הישראלי יכול התובע להיות עורך דין, לרוב איש פרקליטות המדינה, או יחידת התביעות של משטרת ישראל. בכתבי אישום המוגשים בשל עבירות על חוק התכנון והבנייה או חוק רישוי עסקים, חוקי איכות הסביבה וכיוצא בזה, המוגשים, אם על ידי רשות מקומית או על ידי רשות מרשויות הממשלה - משרד ממשלתי או רשות ממשלתית, יכול התובע להיות עורך דין פרטי, המקבל לשם כך הסמכה מהיועץ המשפטי לממשלה.
כאשר מוגשת קובלנה פלילית, יכול התובע להיות אף אדם פרטי, או עורך דין פרטי, המייצג את הקובל.
במשפט עברי
במשפט עברי יש להבחין בין שני סוגי משפט, דין אזרחי (משפט פלילי) ודיני ממונות. בדיני ממונות התובע יכול להיות רק מי שנוגע בדבר, או בא כוחו הממונה בתנאים מדויקים באמצעות הרשאה, בעוד שכנגד אדם אחר יכול הנתבע לומר "לאו בעל דברים דידי את".
בדין הפלילי קשה להגדיר מי התובע ונראה שאין לכך התייחסות מספקת. בהלכה נצרך שיעידו שני עדים כנגד הנאשם, ונראה שהם התובעים.
באגדה
בבית דין של מעלה, תפקיד הקטגור מיוצג על ידי השטן. תפקיד זה מבוטא בפסוק בספר זכריה:. חז"ל דרשו:, ולפי אבחנה זו ממשיכים לדרוש את התפקיד המשולש שלו:
חז"ל המשילו את העבירה לקטגור ואת המצוות לסנגור. ובכך הסבירו את הסיבה שהכהן גדול ביום הכיפורים כאשר הוא נכנס לקודש הקודשים, אין הוא לובש את בגדי כהן גדול כי אם בגדי לבן: היות שיום הכיפורים נועד לכפר על חטא העגל, שנעשה מזהב, אין ראוי שייעשה הקטגור - סנגור. ולכן לובש הכהן הגדול את בגדי הלבן.
סוונסי
סוונסי (באנגלית: Swansea, בוולשית: Abertawe) היא עיר ומחוז עירוני בדרום ויילס, הממלכה המאוחדת. העיר ממוקמת על חופה הדרום-מערבי של ויילס, ואוכלוסייתה מונה כ-232,600 תושבים - היא העיר השנייה בגודלה מבחינת אוכלוסייתה בוויילס לאחר קארדיף, והמחוז השלישי בגודלו. במהלך שיאה של המהפכה התעשייתית במאה ה-19, הייתה סוונסי לאחד ממרכזי תעשיית הנחושת החשובים בעולם. בשנת 1768 נוסדה קהילה יהודית בעיר.
ספורט
לעיר קבוצת כדורגל סוונסי סיטי המשחקת בפוטבול ליג צ'מפיונשיפ, ושתי קבוצות רוגבי: סוונסי אר אפ סי ואוספריס המשחקות בליגת הרוגבי הראשונה של וולש.
הערות שוליים
תמונה פנורמית של מפרץ סוונסי
משלחת לואיס וקלארק
משלחת לואיס וקלארק (באנגלית: Lewis and Clark Expedition) הייתה המשלחת היבשתית הראשונה שבה נחצתה אמריקה הצפונית, ממזרח היבשת אל חוף האוקיינוס השקט ובחזרה, מטעם ארצות הברית. את המשלחת, שפעלה בין 1804 ל-1806, הובילו סגן משנה מריווד'ר לואיס וסרן ויליאם קלארק, מצבא ארצות הברית שנעזרו באישה אינדיאנית, סקאג'וויה.
תומאס ג'פרסון הסביר את מטרת המשלחת:
המסע
מספר שבועות לאחר רכישת לואיזיאנה, נתן נשיא ארצות הברית תומאס ג'פרסון, שתמך בהתפשטות מערבה, הוראה לקונגרס של ארצות הברית להקציב 2,500 דולר על מנת "לשלוח קצינים נבונים וכעשרה עד שנים עשר גברים, לחקור אפילו עד האוקיינוס המערבי". על צוות המסע הוטל לחקור את הבוטניקה, השבטים האינדיאנים, הגאולוגיה ובעלי החיים של האזור.
ב-14 במאי 1804 יצאה היחידה תחת פיקודו של קלארק להפלגה במעלה נהר המיזורי אל סנט צ'ארלס, מיזורי, שם הצטרף אליהם לואיס. המספר המדויק של חברי המשלחת לא ידוע, אך לפי ההערכות היו חברים בה כ-45 איש.
מסנט צ'ארלס המשיכה המשלחת בהפלגה בנהר. ב-20 באוגוסט 1804 הם חנו ליד נהר קטן, שם מת סמל צ'ארלס פלויד, מחברי היחידה, ככל הנראה מדלקת תוספתן חריפה. זהו האדם היחיד שמת במהלך המסע. כיום נהר זה נקרא על שמו, נהר פלויד.
בסוף אוגוסט, הגיעה המשלחת אל המישורים הגדולים. בעזרת סקאג'וויה הם יצרו קשרים עם כ-24 שבטים אינדיאנים, שעזרו להם למצוא את דרכם.
המשלחת ראתה את האוקיינוס השקט לראשונה ב-7 בנובמבר 1805, והגיעה לחוף כעבור שבועיים. מזג האוויר היה קשה ומכיוון שבאזור לא היו איילים, שמהם ניזונו בתחילת המסע, הם סבלו ממחסור במזון. לכן, ב-24 בנובמבר החליטה היחידה לעבור לצד הדרומי של נהר קולומביה, שם הקימו את מצודת פורט קלטסופ. הם עשו זאת לא רק למען מחסה והגנה אלא גם כדי לבסס באזור באופן רשמי את הריבונות של ארצות הברית, כשדגל ארצות הברית מתנוסס מעל המצודה. במהלך החורף תיעד לואיס את ממצאיהם במהלך המסע.
ב-23 במרץ 1806, החלה היחידה במסע בחזרה למיזורי. בתחילה השתמשו בסירות קאנו כדי להפליג בנהר קולומביה, ולאחר מכן המשיכו את המסע ביבשה. ב-23 בספטמבר הסתיים המסע, כאשר המשלחת הגיעה בחזרה אל סנט לואיס.
המשלחת השיגה את מטרתה להגיע אל האוקיינוס השקט, למפות ולבסס את ריבונות ארצות הברית באזור. הם הקימו יחסים דיפלומטיים וסחרו עם עשרות שבטי ילידים. הם צברו מידע על בית הגידול הטבעי, החי והצומח, והחזירו דגימות צמחים, זרעים ומינרלים שונים. הם מיפו את הטופוגרפיה של הארץ, וקבעו את מיקומם של רכסי הרים, נהרות ושבטי האינדיאנים הרבים שפגשו במהלך המסע. הם גם למדו הרבה על שפתם ומנהגיהם של השבטים האינדיאנים בהם הם נתקלו, והביאו רבים מממצאיהם, כולל אביזרי קרב ובגדים אינדיאניים מסורתיים.
איבצביצ'י (מחוז משנה)
מחוז משנה איבצביצ'י (בבלארוסית: Івацэвіцкі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר איבצביצ'י.
דמוגרפיה
בתקופת עריכת מפקד האוכלוסין של בלארוס (2009), מנתה אוכלוסיית מחוז המשנה איבצביצ'י 59,906 בני אדם. ההרכב האתני של האוכלוסייה במחוז היה: 94.4% בלארוסים, 3.7% רוסים, 0.9% אוקראינים, ו-0.5% פולנים. שפות הדיבור הנפוצות: בלארוסית (76.5%) ורוסית (22.7%).
בית פאולוס
בית פאולוס הוא מבנה הממוקם במושבה הגרמנית בירושלים. הבית ברחוב עמק רפאים 18 נבנה בשנת 1878, על פי תוכניות של האדריכל הרמן אימברגר. מתכונת הבית זהה לביתו של אימברגר עצמו הסמוך אליו (כיום עמק רפאים מספר 14).
המבנה בנוי בסגנון טמפלרי קלאסי - בית בן קומה אחת, שמעל דלתו כתובת מהתנ"ך.
על המשקוף של הדלת חקוק, בגרמנית, הפסוק:
פס (הרלדיקה)
הפֶס הוא מטען הרלדי אשר מהווה פס רחב לרוחבו של המגן כך שהמגן מחולק לשלושה חלקים. רוחבו של הפס הוא בין שליש לחמישית מרוחבו של המגן, לרוב תלוי בעובדה האם הפס מוטען במטען משנה או ריק. המונח פס משמש גם לציון חלוקת השדה לשני חלקים, עליון ותחתון, כך שיופיע בבלאזון המונח "חלוקה באמצעות פס".
אונא
{{פירושונים|* אביגדור (ויקטור) אונא – מוכר ספרים ורב ירושלמי; בנו של יצחק אונא, אחיהם של ברורית אונא ומשה אונא ואביהם של יששכר אונא ושל יכין אונא
ראו גם
}}
ניו יורק ריינג'רס
ניו יורק ריינג'רס (באנגלית: New York Rangers) היא קבוצת הוקי קרח מקצוענית מניו יורק, ניו יורק, ארצות הברית, המשחקת בליגת ה-NHL בה היא חברה בבית המטרופוליטני שבחטיבה המזרחית.
הקבוצה נוסדה ב-1926, והיא אחת מהקבוצות המכונות שש המקוריות (The Original Six), שש הקבוצות הקבועות שהרכיבו את הליגה בין 1942 ו-1967 והיוו את הבסיס ל-NHL המודרנית.
הריינג'רס זכו ב-4 גביעי סטנלי, האחרון שבהם בעונת 1993/94 לאחר בצורת של 54 עונות.
1926 - 1940: הצלחה בשנים הראשונות
הקבוצה נוסדה ב-1926 וצורפה לליגה בעונת 1926/27. טקס ריקרד, אמרגן איגרוף ובעלי מדיסון סקוור גארדן, הגה את הקמת הקבוצה בעקבות הצלחת קבוצת NHL אחרת, ניו יורק אמריקנס שנוסדה שנה קודם לכן ושיחקה את משחקיה הביתיים במדיסון סקוור גארדן. הפופולריות העצומה של האמריקנס שכנעה את ריקרד שיש בסיס להקמת קבוצה נוספת שהוא, בעלי האולם, יהיה גם הבעלים שלה.
הרעיון לשם הקבוצה בא מעיתוני ניו יורק שכינו את הקבוצה החדשה "הריינג'רס של טקס" (Tex's Rangers, משחק מילים על "טקסס ריינג'רס"). על בניית הקבוצה הפקידו ריקרד ונשיא הקבוצה, ג'ון האמונד, את קונסטנטין "קון" סמיית', איש עסקים מטורונטו שהיה בעברו שחקן ומאמן. עוד לפני המשחק הראשון של הריינג'רס פיטר האמונד את סמיית', שלימים יהפוך לבעלים המיתולוגי של טורונטו מייפל ליפס. במקומו מונה למאמן לסטר פטריק.
כבר בעונות הראשונות ראו הריינג'רס הצלחה. בעונת 1926/27, הראשונה שלהם בליגה, זכו הריינג'רס בראשות הבית האמריקאי של הליגה בעונה הרגילה. בפלייאוף הודחו בידי בוסטון ברואינס. ב-1927/28, העונה השנייה לקיומם, כבר זכו הריינג'רס בגביע סטנלי בפעם הראשונה, עם ניצחון בסדרת הגמר על מונטריאול מארונס. זו הייתה הפעם הראשונה בהיסטוריה שבגביע סטנלי זוכה קבוצה אמריקאית - עד אז זכו בו רק קבוצות קנדיות. במשחק השני בסדרת הגמר מתוך חמישה אירע מקרה יוצא דופן, כאשר שוער הריינג'רס, לורן שאבו, נפצע. מאחר שבאותן שנים לא נכללו בסגלי הקבוצות שוערים מחליפים עלה המאמן, לסטר פטריק, אל הקרח ושיחק בשער הריינג'רס. פטריק, שהיה אז בן 44, ספג שער בודד וסייע לריינג'רס לנצח במשחק. כוכב הזכייה היה החלוץ המרכזי פרנק בושה.
עונה לאחר מכן המשיכו הריינג'רס בהצלחותיהם ועלו שוב לגמר גביע סטנלי, אולם הפעם נוצחו על ידי בוסטון ברואינס.
לאחר שלוש עונות בינוניות הגיעו שוב הריינג'רס לגמר גביע סטנלי, והפעם ניצחו בארבעה משחקים את טורונטו מייפל ליפס. גם בזכייה הזו כיכב פרנק בושה במרכז ההתקפה.
לקראת סוף העשור, לאחר מספר שנים חלשות, פרש פרנק בושה ממשחק והחליף בעמדת המאמן את לסטר פטריק. ב-1940 הוביל בושה בעמדת המאמן את הריינג'רס לגביע סטנלי שלישי, לאחר ניצחון בחצי הגמר על בוסטון ובגמר על טורונטו.
1940 - 1968: ימי "שש המקוריות" ותחילתה של בצורת
שארית שנות ה-40, העשור הראשון של תקופת "שש המקוריות", היו תקופה קשה למועדון. ב-6 עונות מתוך אותו עשור לא עלו הריינג'רס כלל לפלייאוף, כשבדרך הם סופגים תבוסות קשות בהפרשים גבוהים, כולל מספרים דו ספרתיים של שערי חובה בחלק מהן.
בתווך התעוררה שערורייה בין הריינג'רס לנשיא ה-NHL רד דאטון. דאטון הגיע מהיריבה העירונית, ניו יורק אמריקנס, שהתפרקה ב-1942. לאחר מלחמת העולם השנייה קיווה דאטון לחדש את פעילות הקבוצה, אולם הריינג'רס התנגדו ופעילות האמריקנס לא חודשה. דאטון התפטר בזעם מנשיאות הליגה ב-1946, תוך אמירה שהריינג'רס לא יזכו עוד בגביע סטנלי במשך שארית חייו. כיוון שכך אכן היה - הריינג'רס אכן לא זכו בגביע סטנלי עד לאחר מותו של דאטון ב-1987 - נודעה האמירה הזו כ"קללת דאטון" בקרב אוהדי הריינג'רס עם השנים.
רק ב-1950 עלה בידי הריינג'רס לעלות שוב לסדרת גמר גביע סטנלי. הריינג'רס היו במצב של נחיתות, כיוון שלא יכלו לשחק את משחקיהם הביתיים במדיסון סקוור גארדן שהיה תפוס על ידי קרקס ברנום-ביילי, ונאלצו לארח בטורונטו. למרות התנאים הצליחו הריינג'רס למתוח את הסדרה מול דטרויט רד וינגס של גורדי האו וטד לינדסי ל-7 משחקים, אך במשחק השביעי והמכריע נוצחו הריינג'רס והחמיצו את הזכייה בגביע.
בשאר תקופת "שש המקוריות" היו הריינג'רס אחת הקבוצות החלשות בליגה. מאז 1951 ועד התרחבות הליגה ב-1967 עלו הריינג'רס לפלייאוף רק 4 פעמים, ללא הישגים משמעותיים.
1968 - 1994: קבוצת תחרותית ללא תואר
בשנות ה-70, עם אולם חדש (מדיסון סקוור גארדן החדש, במיקומו הנוכחי), הרייג'רס היו קבוצה מאוששת ותחרותית. ב-1972 חזרו הריינג'רס לסדרת הגמר של גביע סטנלי, אולם שיחקו בה ללא כוכבם הפצוע ז'אן רטל, ונוצחו על ידי בוסטון ברואינס וסוללת הכוכבים שלה בראשות בובי אור ופיל אספוזיטו.
באותו הקיץ החלה לפעול ליגה מתחרה ל-NHL - ליגת ה-WHA. בעיירה יוניונדייל, פרבר של ניו יורק במחוז נסאו שבאי לונג איילנד, נבנה באותו זמן אולם חדש. כיוון שה-NHL שאפה לתפוס אותו לפני ה-WHA, שרצתה להכניס לאולם קבוצה משלה באזור ניו יורק, העניקה ה-NHL זיכיון להקמת קבוצה נוספת בניו יורק רבתי שתתפוס את האולם, למרות התנגדות הריינג'רס לקבוצה נוספת שתתחרה איתה על השוק הניו יורקי. לבסוף הושג הסכם עם הריינג'רס, יזמי הקבוצה החדשה שילמו לריינג'רס דמי כניסה של 4 מיליון דולר, ובהסכם הוגבל מיקומה של הקבוצה החדשה באזור ניו יורק לאי לונג איילנד בלבד (אם כי ההסכם התיר להם לעבור, אם יחפצו, לרבעים של העיר ניו יורק עצמה הנמצאים על האי - ברוקלין וקווינס). הקבוצה החדשה, ניו יורק איילנדרס, החלה לפעול בעונת 1972/73. זו הייתה תחילתה של יריבות בין הקבוצות הנמשכת עד היום. סדרת פלייאוף ראשונה בין הקבוצות התקיימה בסיבוב הראשון ב-1975, והאיילנדרס הפתיעו את הריינג'רס וניצחו.
בעונת 1978/79, עם החלוצים השוודים אנדרש הדברג ואולף נילסון שהגיעו מה-WHA, ועם פיל אספוזיטו שנרכש בעסקה מבוסטון (תמורתו ויתרו על ז'אן רטל וכוכב נוסף, בראד פארק), הגיעו הריינג'רס שוב לסדרת גמר גביע סטנלי, כאשר בגמר החטיבתי הם מדיחים את יריביהם המרים, האיילנדרס. בסדרת הגמר נוצחו הריינג'רס על ידי מונטריאול קנדיאנס.
במהלך שנות ה-80 ותחילת שנות ה-90 הריינג'רס עלו לפלייאוף בכל עונה למעט אחת, אך בפלייאוף כשלו בסיבובים המוקדמים פעם אחר פעם. ההצלחה הגדולה ביותר שלהם באותה תקופה הייתה ההגעה לגמר חטיבת נסיך ויילס (כיום החטיבה המזרחית) ב-1986, שוב מול מונטריאול. בעונת 1991/92 עלו הריינג'רס לפלייאוף עם המאזן הטוב ביותר בליגה בעונה הרגילה, עברו את ניו ג'רזי דווילס בסיבוב הראשון, אך כשלו בסיבוב השני מול האלופה פיטסבורג פינגווינס.
בקבוצה של 1991/92 שסיימה את הליגה הרגילה במאזן הטוב ביותר שיחקו כמה מכוכבי אדמונטון אוילרס ששלטה ב-NHL במחצית השנייה של שנות ה-80, ונחשבת לאחת הקבוצות הטובות בתולדות הליגה. החלוצים מרק מסיה ואדם גרייבס שהגיעו בתחילת העשור הצטרפו לכוכבים של הריינג'רס במחצית השנייה של שנות ה-80, השוער מייק ריכטר והמגן בריאן ליץ'. בקיץ 1992 הגיע כוכב נוסף מאדמונטון של שנות ה-80, החלוץ הפיני אסה טיקנן. זה היה שלד הסגל איתו הגיעה הקבוצה לעונה שסיימה את בצורת גביע סטנלי בת 54 השנים של הריינג'רס, עונת 1993/94.
הזכייה בגביע סטנלי 1994
בעונת 1993/94, בפעם השנייה בשלוש עונות, סיימו הריינג'רס את העונה הרגילה במאזן הטוב בליגה, עם 52 ניצחונות לעומת 24 הפסדים ו-8 תיקו - 112 נקודות בטבלה, המאזן הטוב בתולדות הקבוצה. בסיבוב הראשון בפלייאוף פגשו שוב את ניו יורק איילנדרס וניצחו אותם בקלות בארבעה משחקים. גם הסיבוב השני היה קל יחסית עם ניצחון בחמישה משחקים על וושינגטון קפיטלס.
בגמר החטיבה המזרחית פגשו הריינג'רס את ניו ג'רזי דווילס לסדרה קשה בהרבה, שהתבררה כאחת ההפכפכות בתולדות הליגה. הריינג'רס הפסידו במשחק הראשון במדיסון סקוור גארדן והפסידו את יתרון הביתיות. לאחר שני ניצחונות רצופים החזירו לעצמם את היתרון, אך שמטו אותו שוב בשני הפסדים רצופים ועמדו בפני עוד הדחה מאכזבת במשחק השישי, שהיה משחק חוץ. במשחק פיגרו הריינג'רס 2:1 לאחר שני שלישים, אך בשליש השלישי כבש הקפטן מרק מסיה שלושער, והריינג'רס ניצחו 4:2 והעבירו את הסדרה למשחק שביעי ומכריע במדיסון סקוור גארדן. המשחק השביעי הגיע לשתי הארכות לפני שהריינג'רס הבקיעו שער ניצחון והכריעו את הסדרה.
בסדרת גמר גביע סטנלי פגשו הריינג'רס את אלופת המערב המפתיעה, ונקובר קנאקס. שוב נוצחו הריינג'רס במשחק הפותח ואיבדו את יתרון הביתיות, אולם ניצחו בשלושת המשחקים הבאים ששניים מהם היו בוונקובר.
התוכניות השתבשו כאשר ונקובר עלתה ליתרון 3:0 ולא נשברה גם כאשר הריינג'רס הישוו ל-3:3. הקנאקס הבקיעו עוד שלושה שערים, ניצחו 6:3, והסדרה עברה למשחק שישי בוונקובר. גם את המשחק השישי ניצחו הקנאקס, והסדרה חזרה למשחק שביעי ומכריע על גביע סטנלי במדיסון סקוור גארדן.
במשחק השביעי עלו הריינג'רס ליתרון 2:0 ולאחר מכן 3:1. הקנאקס הצליחו רק לצמצם ל-3:2, והריינג'רס ניצחו וזכו בגביע סטנלי היסטורי לאחר 54 שנות בצורת - הבצורת הארוכה ביותר בתולדות ה-NHL עד אז.
מרק מסיה הוא עד היום השחקן היחיד שהיה קפטן של שתי קבוצות שונות שזכו בגביע סטנלי, לאחר שהיה הקפטן של אדמונטון אוילרס בזכייתה בגביע סטנלי ב-1990. המגן בריאן ליץ' זכה בגביע קון סמיית' כ-MVP של הפלייאוף, ובכך היה לשחקן האמריקאי הראשון, והראשון מכל מדינה שאיננה קנדה, שזכה בגביע קון סמיית'.
1994 - 2004: רכש יקר וכושל
עשר העונות שאחרי הזכייה בגביע סטנלי היו זמנים קשים לריינג'רס. המאמן שהוביל את הקבוצה לגביע, מייק קינן, הסתכסך עם הנהלת הקבוצה ופוטר עוד באותו קיץ. צוות האימון החדש בקבוצה נקט במדיניות של רכש של כוכבים יקרים ומבוגרים ששיאם מאחוריהם.
וויין גרצקי הגיע ב-1996 לריינג'רס, אך גם מי שנחשב שעיני רבים לשחקן הטוב בכל הזמנים היה מעבר לשיאו ולא היה יכול להוביל את הקבוצה להישגים משמעותיים, והישג השיא בתקופתו היה ההגעה לגמר החטיבה המזרחית ב-1997, שם נוצחו הריינג'רס על ידי פילדלפיה פליירס. גרצקי קיים את משחק הפרישה שלו במדיסון סקוור גארדן במדי הריינג'רס ב-1999.
מרק מסיה, הקפטן וגיבור הזכייה בגביע סטנלי ב-1994, עזב לפני עונת 1997/98. בלעדיו לא הצליחו הריינג'רס לעלות לפלייאוף מאז ועד אחרי העונה המבוטלת של 2004/05, למרות נוכחותם של כוכבים כמו תיאורן פלרי, פאבל בורה, אריק לינדרוס, אלכסיי קובאלב ויארומיר יאגר.
דיק אדבוקאט
דירק ניקולאס "דיק" אדבוקאט (בהולנדית: Dirk Nicolaas "Dick" Advocaat; נולד ב-27 בספטמבר 1947) הוא כדורגלן עבר ומאמן כדורגל הולנדי.
ניו יורק ריינג'רס
2005 - 2013: התאוששות יחסית
אחרי עונת 2004/05 שבוטלה בשל סכסוך עבודה בליגה, חזרו הריינג'רס בכוחות מחודשים. בעונת 2005/06 עלו לפלייאוף לראשונה מאז 1997, כאשר הכוכב הצ'כי יארומיר יאגר שובר את שיא השערים לעונה אחת שהחזיק אדם גרייבס, ואת שיא הנקודות (שערים + אסיסטים) לעונה, של כוכב שנות ה-70 ז'אן רטל. השוער השוודי הנריק לונדקוויסט, בעונתו הראשונה בליגה, התגלה כהצלחה גדולה. הריינג'רס סיימו את הליגה עם המאזן הטוב ביותר שלהם מאז עונת הזכייה ב-1994, אולם נוצחו 4:0 בסיבוב הראשון בפלייאוף על ידי ניו ג'רזי דווילס.
דיק אדבוקאט
במהלך קריירת האימון הארוכה שלו אימן נבחרת כדורגל רבות ביניהן הולנד, איחוד האמירויות, קוריאה הדרומית, בלגיה, רוסיה וסרביה. הכינוי שלו הוא "הגנרל הקטן" (The Little General).
ניו יורק ריינג'רס
2005 - 2013: התאוששות יחסית
הקבוצה המשיכה להגיע לפלייאוף בשלוש העונות הבאות והגיעה פעמיים לסיבוב השני, אולם ב-2009/10 שוב החמיצה את הפלייאוף, למרות רכישתו של הכוכב הסלובקי מריאן גבוריק. במשחק האחרון של העונה מול פילדלפיה פליירס, שהיה קרב ישיר על הכרטיס האחרון לפלייאוף, נוצחו הריינג'רס בדו-קרב מכות עונשין. ב-2010/11 חזרה הקבוצה לפלייאוף לאחר שהגיעה אליו בקושי רב, שם נוצחה בסיבוב הראשון על ידי וושינגטון קפיטלס.
דיק אדבוקאט
קריירה
אדבוקאט נולד בהאג. במשך תקופתו ככדורגלן, אדבוקאט שיחק בעמדת הקשר. בין המועדונים ששיחק בהם הם: דן האג, פנלו, רודה, ספרטה רוטרדם ואוטרכט בהולנד ושיקגו סטינג בארצות הברית. הישג השיא שלו כשחקן היה המקום השלישי עם דן האג בליגה ההולנדית בשנת 1971.
ניו יורק ריינג'רס
2005 - 2013: התאוששות יחסית
ב-13 במאי 2011 הכתה טרגדיה את הקבוצה כאשר החלוץ דרק בוגרד נמצא מת בדירתו במיניאפוליס. בוגרד היה בן 28 בלבד במותו.
דיק אדבוקאט
קריירה
אדבוקאט החל את קריירת האימון המקצוענית שלו כעוזרו של רינוס מיכלס בנבחרת הולנד בשנת 1984. ב-1987 הוא עבר לאמן את קבוצת הארלם ההולנדית. לאחר שלוש שנים בקבוצת דורדרכט הוא התמנה פעם נוספת ב-1992 לעוזר המאמן של נבחרת הולנד. כעבור שנה הוא התמנה למאמן הראשי שלה, ובמונדיאל 1994 בארצות הברית הוביל אותה להעפלה לרבע הגמר.
ניו יורק ריינג'רס
2005 - 2013: התאוששות יחסית
בעונת 2011/12 סיימו הריינג'רס את העונה הרגילה במאזן מצוין של 109 נקודות, כולל 51 ניצחונות, שהביא להם את המקום הראשון בחטיבה המזרחית, בעיקר בזכות 41 שערים של גבוריק. בפלייאוף התקשו הריינג'רס ועברו בקושי את שני הסיבובים הראשונים מול אוטווה סנטורס ומול וושינגטון קפיטלס בשבעה משחקים. הריינג'רס עלו בכך לגמר החטיבה המזרחית לראשונה מאז 1997, אך התקוות הגדולות נכזבו מול ניו ג'רזי דווילס והריינג'רס שמטו יתרון 2:1 בסדרה והודחו בשישה משחקים.
דיק אדבוקאט
קריירה
אדבוקאט עבר לאמן את פ.ס.וו. איינדהובן בשנת 1995. הוא זכה עימה בגביע ההולנדי, התואר הקבוצתי החשוב הראשון שלו, ב-1996. כעבור שנה הוא זכה עם איינדהובן באליפות הולנד. ב-1998 הוא חתם בגלאזגו ריינג'רס ובעקבות כך נתלו בו תקוות שיוביל את המועדון להצלחות. הוא זכה עם הקבוצה פעמיים באליפות ליגת העל הסקוטית ופעמיים בגביע הסקוטי, ואף יזם במהלך תקופתו בתפקיד את הקמת "מארי פארק" - מרכז האימונים של ריינג'רס, שנפתח בשנת 2001.
ניו יורק ריינג'רס
2005 - 2013: התאוששות יחסית
עם סיום העונה ביצעה הקבוצה רכש משמעותי כאשר רכשה את כוכב קולומבוס בלו ג'אקטס ריק נאש, מטובי החלוצים בליגה, תמורת שלושה שחקנים ובחירת דראפט בסיבוב הראשון. בעונתו הראשונה בקבוצה הגיעו הריינג'רס לסיבוב השני בפלייאוף ונעצרו בו על ידי בוסטון ברואינס.
ריצת הפלייאוף של 2014: גמר ראשון אחרי 20 שנה
כמו בעונה הקודמת, גם בעונת 2013/14 המשיכו הריינג'רס ברכש משמעותי. הפעם הגיע לקבוצה מרטן סן לואי, כוכב ההתקפה של טמפה ביי לייטנינג. הריינג'רס עלו לפלייאוף מהמקום השני בבית המטרופוליטני, והדיחו בסיבוב הראשון את פילדלפיה פליירס.
דיק אדבוקאט
קריירה
בסיום תקופתו בריינג'רס, מונה אדבוקאט בפעם השנייה למאמן נבחרת הולנד. ביורו 2004 הוא הגיע עם הנבחרת לחצי הגמר. לאחר טורניר היורו הוא מונה למאמנה של בורוסיה מנשנגלדבך למשך עונת. בעונתו היחידה הוא עזב את הקבוצה כשהיא במקום ה-15 בלבד בבונדסליגה, בטרם התפטר מתפקידו בחודש אפריל. הוא אף שימש זמן קצר מאמנה של נבחרת איחוד האמירויות. באוגוסט 2005 הוא מונה למאמנה של נבחרת קוריאה הדרומית. במונדיאל 2006 נבחרתו לא הצליחה לשחזר את הצלחתה מ-2002, והודחה מהטורניר כבר בשלב הבתים.
לאחר המונדיאל אדבוקאט התפטר מנבחרת קוריאה הדרומית, ועבר לאמן את זניט סנקט פטרבורג מליגת העל הרוסית, אליה הגיע באפריל 2006. בעונת 2006, עונתו הראשונה בקבוצה, הוא הוביל אותה למקום הרביעי בליגה הרוסית. בעונת 2007 אדבוקאט זכה עם זניט באליפות רוסיה הראשונה של המועדון מאז שנת 1984 ובכך הפך למאמן הזר הראשון שזוכה באליפות הליגה הרוסית. הוא אף זכה עם זניט בגביע אופ"א לעונת בזכות ניצחון במשחק הגמר בתוצאה 0-2 על קבוצתו לשעבר, גלאזגו ריינג'רס. הוא הפך למאמן הראשון שמצעיד את זניט לגמר המפעל. בהמשך 2008 הוא זכה עם זניט בתואר אירופי נוסף, הסופר קאפ האירופי, בזכות ניצחון על מנצ'סטר יונייטד והוכתר בתור המאמן הטוב ביותר בתולדות הקבוצה.
ניו יורק ריינג'רס
ריצת הפלייאוף של 2014: גמר ראשון אחרי 20 שנה
ריצת הפלייאוף נמשכה בשתי סדרות מול קבוצות עדיפות, ללא יתרון ביתיות. בהנהגתו של השוער הנריק לונדקוויסט, ומאחורי יכולת התקפית משובחת של מרטן סן לואי, עברו הריינג'רס תא פיטסבורג פינגווינס ומונטריאול קנדיאנס והגיעו לסדרת גמר גביע סטנלי, לראשונה מאז הזכייה ההיסטורית ב-1994.
דיק אדבוקאט
קריירה
באמצע עונת 2009 פוטר אדבוקאט מזניט, כאשר הקבוצה הייתה במקום השביעי בלבד בליגת העל הרוסית. ביולי אותה שנה נודע כי אדבוקאט ימונה למאמן נבחרת בלגיה שאיבדה סיכוי להעפיל למונדיאל 2010, החל מינואר 2010. אדבוקאט הדריך אותה בשני המשחקים האחרונים שנותרו בקמפיין המוקדמות. בדצמבר החליף את רונאלד קומאן כמאמנה של א.ז. אלקמאר ההולנדית, ושימש בתפקיד עד סיום עונת. תחתיו סיימה הקבוצה במקום החמישי בליגה והעפילה למוקדמות הליגה האירופית. באפריל 2010 הודיע אדבוקאט על התפטרותו מנבחרת בלגיה וכעבור חודש מונה למאמנה של נבחרת רוסיה, לקראת קמפיין המוקדמות ליורו 2012 שנערך בפולין ואוקראינה.
אדבוקאט העפיל עם נבחרת רוסיה ליורו 2012, אולם בטרם הקמפיין החל הודיע כי לא ימשיך באימון הנבחרת לאחריו. ביורו 2012 כשלה הנבחרת כאשר לא הצליחה לעבור את שלב הבתים. במאי 2012 חזר אדבוקאט להולנד כשסיכם לקנדציה נוספת בפ.ס.ו. איינדהובן. אדבוקאט זכה עם איינדהובן בסופר קאפ ההולנדי לאחר ניצחון 2-4 על אייאקס.
ניו יורק ריינג'רס
ריצת הפלייאוף של 2014: גמר ראשון אחרי 20 שנה
בגמר לא הצליחה הגנת הריינג'רס לעמוד מול היכולת ההתקפית של לוס אנג'לס קינגס, והריינג'רס נוצחו בסדרה בחמישה משחקים.
דיק אדבוקאט
קריירה
ב-15 באוקטובר 2013 מונה למאמן א.ז. אלקמאר ההולנדית עד סוף עונת 2013-2014.
ביולי 2014 מונה למאמן נבחרת סרביה. ב-14 בנובמבר 2014 פוטר אדבוקאט מאימון הנבחרת לאור חוסר הצלחתו.
ניו יורק ריינג'רס
2014 - ההווה
בעונת 2014/2015 המשיכו הריינג'רס להיות קבוצת צמרת בליגה. הם סיימו את העונה הרגילה עם המאזן הטוב ביותר (113 נקודות) וזכו בגביע הנשיאים בפעם השלישית בתולדות המועדון והגיעו עד גמר החטיבה המזרחית, אך בו נוצחו על ידי טמפה ביי לייטנינג. בתום העונה הודיע מרטן סן לואי, כוכב הרכש שהגיע מהלייטנינג שתי עונות קודם לכן, על פרישתו ממשחק.
דיק אדבוקאט
קריירה
ב-17 במרץ 2015 מונה למאמן סנדרלנד מהפרמייר ליג. במאי 2015 התפטר מאימון הקבוצה. כמו כן הודיע על פרישה מאימון. למרות זאת, ב-4 ביוני 2015 החליט אדבוקאט לחזור בו מהחלטתו, והאריך את החוזה עם סנדרלנד בשנה נוספת. ב-4 באוקטובר 2015 התפטר מתפקידו לאחר פתיחת העונה הגרועה של הקבוצה. ב-17 באוגוסט 2016 מונה למאמן פנרבחצ'ה הטורקית. ב-9 במאי 2017 מונה בפעם השלישית למאמן נבחרת. ב-9 בנובמבר 2017 החליט אדבוקאט לסיים את תפקידו כמאמן הנבחרת בסוף חודש נובמבר.
בדצמבר 2017 מונה למאמן ספרטה רוטרדם, בסיום העונה סיים את תפקידו לאחר שספרטה ירדה ליגה. ב-12 בספטמבר 2018 מונה למאמן אוטרכט.
ניו יורק ריינג'רס
2014 - ההווה
בשתי העונות לאחר מכן עלו הריינג'רס שוב לפלייאוף, אך נוצחו כבר בסיבובים הראשונים, ובעונת 2017/18, עונת בנייה שכללה את שחרורם של הכוכב ריק נאש והקפטן בראיין מקדונה לקבוצות אחרות תמורת שחקנים צעירים ובחירות דראפט, החמיצו את הפלייאוף לראשונה מזה 8 שנים, וכך עשו שוב ב-2018/19. הרצף המאכזב נשמר גם בעונת 2019/20, כאשר בסיבוב המוקדם של הפלייאוף המיוחד שנקבע לאחר הפסקת העונה הרגילה בשל מגפת הקורונה הודחו הריינג'רס על ידי קרוליינה הוריקנס בלא שניצחו ולו משחק אחד, ובעונה שלאחר מכן בה שבו והחמיצו את הפלייאוף. בתווך, עם סיום עונת 2019/20, תם עידן בקבוצה כאשר השוער הנריק לונדקוויסט, שב-15 שנותיו בקבוצה התבסס כאחד השוערים הטובים בעולם, עזב לוושינגטון קפיטלס. שוער רוסי צעיר, איגור שסטיורקין, נכנס לנעליו.
דיק אדבוקאט
קריירה
באוקטובר 2019 מונה למאמן קבוצת פיינורד. בסיום עונת 2020/2021 הצעיד את פיינורד להשתתפות בלידה האזורית ופרש מאימון.
ניו יורק ריינג'רס
2014 - ההווה
עם הרכב צעיר ומבטיח, כולל השוער שסטיורקין, כוכב ההתקפה הרוסי ארטמי פנארין והנבחר מספר 1 בדראפט שנחשב לכשרון גדול בליגות הצעירים, אלכסי לפרנייר, התייצבו הריינג'רס לעונת 2020/21 - שהסתיימה באכזבה ובהחמצה נוספת של העלייה לפלייאוף. נקודת אור הייתה הצטיינותו של המגן אדם פוקס, שנבחר למגן העונה ב-NHL וזכה בגביע נוריס.
בעונת 2021/22 חל שיפור ניכר בקבוצה. בניצוחם של ארטמי פנארין וחלוץ הרכש השוודי מיקה זיבניג'אד סיימו הריינג'רס את העונה הרגילה עם 110 נקודות ובמקום השני בבית המטרופוליטני החזק, ובפלייאוף - בכיכובם של זיבניג'אד ושל המגן אדם פוקס, המגן המצטיין מהעונה הקודמת - הגיעו עד לגמר החטיבה המזרחית, שם נוצחו על ידי האלופה טמפה ביי לייטנינג בשישה משחקים.
היכולת הטובה נמשכה בעונה הרגילה של 2022/23 אותה סיימו עם 107 נקודות בטבלה ומקום שלישי בבית המטרופוליטני, אך בסיבוב הראשון בפלייאוף נוצחו הריינג'רס במשחק שביעי ומכריע על ידי אחת מיריבותיהם המושבעות, ניו ג'רזי דווילס.
יריבויות
כאחת הקבוצות הוותיקות בליגה, לריינג'רס יש יריבות מסורתית עם הקבוצות הוותיקות האחרות בליגה, חברותיה לקבוצת "שש המקוריות" - מונטריאול קנדיאנס, טורונטו מייפל ליפס, בוסטון ברואינס, דטרויט רד וינגס ושיקגו בלאקהוקס. היריבות עם שלוש הראשונות מודגשת יותר, כיוון שהן חברות עם הריינג'רס בחטיבה המזרחית, ולכן נפגשות יותר פעמים בעונה הרגילה ונפגשות גם בפלייאוף.
יריבות אזורית התפתחה גם עם הקבוצות החדשות יותר באזור ניו יורק - ניו יורק איילנדרס וניו ג'רזי דווילס. היריבות עם האיילנדרס חזקה באופן מיוחד, עם שורה של תקריות בין האוהדים. בתחילת שנות ה-80 זכו האיילנדרס בארבעה גביעי סטנלי רצופים, בעוד הריינג'רס נמצאו בבצורת הארוכה שהסתיימה לבסוף ב-1994. עד 1994 נהגו אוהדי האיילנדרס לשיר במשחקים בין שתי הקבוצות "1940! 1940!" כדי להזכיר לריינג'רס מתי זכו בגביע לאחרונה. משם התפשט השיר לאוהדי קבוצות אחרות.
בעשור השני של המאה ה-21 התפתחה יריבות בין הריינג'רס לוושינגטון קפיטלס. שתי הקבוצות נפגשו בפלייאוף 5 פעמים במהלך העשור.
מסורת
במשחקי הבית של הריינג'רס התפתחו מספר מסורות ייחודיות שהפכו לחלק בלתי נפרד מהמועדון ואוהדיו.
"אוהדי המושבים הכחולים", "הצ'יף" ו"לארי המרקד"
שני אוהדים מפורסמים של הקבוצה הפכו לחלק מהפולקלור שלה. האחד, רוברט קומאס שכונה "הצ'יף", היה דמות קבועה במשחקי הקבוצה בין 1971 ו-1995, כשעל ראשו נוצות אינדיאניות ועל פניו צבוע לוגו הקבוצה. "הצ'יף" נהג לעבור ביציעי המדיסון סקוור גארדן, ללחוץ ידיים לאוהדים אחרים, ולרקוד מעין ריקוד מלחמה אינדיאני. באחת מתחנות הרדיו באזור ניו יורק הייתה לו פינה קבועה למחרת משחקי הריינג'רס, בה ניתח את המשחקים. בתקרית מפורסמת במשחק עם ניו יורק איילנדרס גנב אוהד האיילנדרס את עיטור הנוצות של "הצ'יף", ואוהדי הריינג'רס רדפו אחריו, תפסו אותו, הפשיטו אותו מחולצת האיילנדרס שלבש, והחזירו לצ'יף את נוצותיו.
קומאס פרש מתפקיד "הצ'יף" ב-1995 אחרי הזכייה בגביע סטנלי. בהמשך ניסה לרוץ לסנאט של מדינת ניו יורק, ומשכשל במירוץ, עזב את ניו יורק ועבר לפלורידה עד מותו ב-2009, בגיל 62.
אוהד אחר שהפך לחלק מפולקלור הקבוצה הוא לארי גודמן, הידוע בכינוי "לארי המרקד". גודמן יושב במושב קבוע בגארדן מאז 1988 ועד היום, וב-10 הדקות האחרונות של המשחק הוא נוהג לקום ולרקוד. עם השנים הפך הריקוד שלו לאטרקציה במשחקי הבית של הריינג'רס, והוא מוקרן באופן קבוע על מסכי הוידאו באולם.
"אוהדי המושבים הכחולים" היא קבוצת האוהדים הקולנית ביותר של הקבוצה, ומהקולניות בליגה כולה. "אוהדי המושבים הכחולים" יושבים ביציע קבוע בחלק העליון של הגארדן, שמושביו היו כחולים לפני שיפוץ שנעשה באולם ב-1990, ומכאן כינויים.
הצדעת השחקנים לקהל
מסורת שהתפתחה במדיסון סקוור גארדן והתפשטה לשאר הליגה היא הצדעת השחקנים לקהל אחרי כל ניצחון ביתי. השחקנים מתקבצים במרכז זירת הקרח ומרימים את מקלות ההוקי שלהם כהצדעה לאוהדיהם.
המסורת הזו החלה ב-2006 ביוזמתו של שחקן הקבוצה באותה עונה, דריוס קספרייטיס. קספרייטיס, מגן ליטאי, הביא את המסורת מאירופה, שם היא פופולרית לאחר משחקים, בעוד ב-NHL היא לא הייתה קיימת לפני כן.
אף על פי שבדרך כלל שמורה המסורת למשחקים המסתיימים בניצחון, מתקיימת הצדעת השחקנים לעיתים גם לאחר הפסדים - בעיקר הפסדי פלייאוף המסיימים עונה הזוכה להערכת הקהל.
כיום מקובלת המחווה בקבוצות נוספות ב-NHL.
סגל שחקנים
נכון ל-21 במרץ 2023
הארבעים הגועשים
הארבעים הגועשים (באנגלית: The Roaring Forties) הן רוחות מערביות חזקות, שנושבות בחצי הכדור הדרומי, בדרך כלל בין קווי הרוחב 40 מעלות דרום ו-50 מעלות דרום. זרמי האוויר החזקים ממערב למזרח נגרמים מצירוף של תנועת אוויר מקו המשווה לעבר הקוטב הדרומי, סיבוב כדור הארץ, ומיעוט גופים יבשתיים שהיו יכולים לעצור את המשברים.
מנגנון
בשונה מחצי הכדור הצפוני, המרחבים העצומים של אוקיינוס פתוח מדרום לקו הרוחב ה-40 דרום (שרק טסמניה, ניו זילנד והחלק הדרומי של דרום אמריקה מפסיקים אותם) מאפשרים התפתחות של מהירויות רוח גבוהות יותר. תנאי רוח דומים אך עזים יותר, השכיחים סמוך יותר אל הקוטב הדרומי, נודעים בשם "החמישים הזועמים" (בין קו רוחב 50° דרום לקו רוחב 60° דרום) ו"השישים הצווחים" (מעבר ל-60° דרום). טווחי הרוחב ל"ארבעים הגועשים" ולמשבי רוח דומים אינם קבועים, והם נעים לקראת הקוטב הדרומי בקיץ הדרומי ולקראת קו המשווה בחורף הדרומי.
עזר בשיוט מפרשים
בעידן ספינות המפרש נהגו ספינות בדרך מאירופה להודו המזרחית או לאוסטרליה להפליג דרומה לאורך החוף המערבי של אפריקה ולהקיף את כף התקווה הטובה כדי לנצל לטובתן את ה"ארבעים הגועשים", שהחישו את מסען באוקיינוס ההודי, ובדרך חזרה המשיכו מזרחה לרוחב האוקיינוס השקט ותחת כף הורן לפני שהפליגו לאורך החוף המזרחי של יבשת אמריקה הביתה. נתיב זה שימש לראשונה את מגלה הארצות הנדריק בראואר ב"נתיב בראואר" שלו, שהתגלה ב-1611 וקיצר כדי מחצית את משך המסע מאירופה ליאווה.
"לקצר את המסע מזרחה" היה הביטוי ששימש לתיאור המסעות המהירים שהושגו בעזרת "הארבעים הגועשים".
ספנים שהקיפו את העולם ניצלו גם הם לטובתם את ה"ארבעים הגועשים" לקיצור זמני המסע, בעיקר אלה הכרוכים בניסיונות להשגת שיאים או בתחרויות להקפת כדור הארץ.
שרה צ'פמן
שרה צ'פמן (באנגלית: Sarah Chapman; 31 באוקטובר 1862 – 27 בנובמבר 1945) הייתה אחת ממנהיגות השביתה במפעל בריינט ומיי בשנת 1888. שביתה זו הייתה התנועה החלוצית הראשונה בעד שוויון מגדרי ושוויון בעבודה. מורשת שהפכה אחר כך לאחד מקווי היסוד של תנועת איחוד הפועלים והמסחר ב.
חייה
בדצמבר 1891 נישאה שרה לצ'ארלס הנרי דירמן, יצרן ארונות. לבני הזוג נולדה ב-1892 את ילדתם הראשונה, שרה אלסי, ולאחר מכן נולדו להם עוד חמישה. מאוחר יותר עברה המשפחה לביתנאל גרין, שם נשארה שרה עד סוף חייה. צ'ארלס הנרי דירמן מת ב-1922.
שרה דירמן מתה בבית החולים ביתנאל גרין ב-27 בנובמבר 1945, בגיל 83, והותירה אחריה שלושה מששת ילדיה. יחד עם חמישה קשישים נוספים, נקברה שרה דרמן בקבר לא מסומן בבית העלמין מנור פארק.
תפקידה בשביתת פועלות מפעל הגפרורים בריאנט ומיי, 1888
ביוני 1888, בפגישה של אגודת פביאן, הסכימו החברים להצעת חרם על מפעל הגפרורים בריאנט ומיי כתגובה לתנאי העסקה ירודים במפעל והתעללות בעובדות. החשבת והרפורמטורית אנני בזנט נפגשה מאוחר יותר עם פועלות מחוץ למפעל כדי ללמוד עוד, וב-23 ביוני פרסמה על כך מאמר ב-The Link הלונדוני, בשם: "עבדות לבנה בלונדון". למרות שבריאנט ומיי ניסו לכפות על עובדות לחתום על הצהרות הדוחות את הטענות, העובדות סירבו. ב-5 ביולי 1888, כ-1,400 נערות ונשים פתחו בשביתה. למחרת, 200 נשים צעדו לרחוב בוברי, וביקשו את תמיכתה של אנני בזנט. צ'פמן הייתה אחת משלוש נשים שנפגשו עם בזנט, והבטיחו את עזרתה בהקמת ועדת שביתה. מרי נאולס, מרי קאמינגס, שרה צ'פמן, אליס פרנסיס, קייט סלייטר, מרי דריסקול, ג'יין ווקלינג ואלייזה מרטין היו החברות הראשונות בוועדה זו. הנשים קיימו פגישות פומביות, זכו לסיקור עיתונאי אוהד והצליחו לגייס את תמיכתם של חברי פרלמנט שונים. הן גם קיבלו עזרה ממספר מועצות מסחר ובעקבות פגישה עם הנהלת בריאנט ומיי - קיבלו הסכמה לרשימת הדרישות שלהם.
הנשים הקימו לאחר מכן איגוד (איגוד פועלות), והפגישה הראשונה שלו התקיימה באולם הישיבות סטפני ב-27 ביולי. 12 נשים נבחרו לוועדה, כולל צ'פמן. זה היה האיגוד הנשי הגדול ביותר במדינה. צ'פמן נבחרה כנציגה הראשונה של האיגוד בקונגרס איגודי הסחר (TUC), והייתה בין אלה שהשתתפו בקונגרס איגודי הסחר הבינלאומי בלונדון ב-1888.
בתרבות הפופולרית
צ'פמן מופיעה כדמות בסרט של נטפליקס משנת 2022, "אנולה הולמס 2", בגילומה של השחקנית האנה דוד. הסרט מציג תיאור בדיוני על מקורותיה של שביתת הפועלות.
אלי כהן (מאמן)
אלי כהן (נולד ב-6 באפריל 1961) הוא כדורגלן עבר ששיחק בעמדת הבלם, וכיום מאמן מכבי עירוני אשדוד.
ביוגרפיה
כשחקן כדורגל צעיר שיחק כהן במכבי חיפה, וזכה עמה בשתי האליפויות הראשונות של הקבוצה בשנים 1984 ו-1985. בנוסף שיחק עם הקבוצה בגמר גביע המדינה בשנת 1985, אך הפסיד עמה לבית"ר ירושלים.
בשנת 1986 עזב את מכבי חיפה אחרי שמונה שנים בהן שיחק במועדון, ועבר לשחק בקבוצת הפועל צפרירים חולון. הוא שיחק בחולון תשע שנים ופרש ממשחק פעיל בשנת 1995.
לאחר שפרש החל לאמן במספר קבוצות קטנות. בשנת 1998 הגיע להפועל רמת גן שירדה באותה עונה לליגה א' (אז הליגה השלישית). במהלך תקופתו כמאמן הקבוצה, עלתה הפועל רמת גן לליגה הארצית (אז הליגה השלישית, באותה עונה חל שינוי מבנה הליגות בכדורגל הישראלי). שנה מאוחר יותר עלתה הקבוצה לליגה הלאומית, ובכך רשם כהן הישג של עלייה של שתי ליגות בשנתיים. בנוסף זכה עם הקבוצה בגביע הטוטו של הליגה הארצית, אחרי ניצחון על הפועל רעננה.
בשנת 2001 עזב את הפועל רמת גן אחרי שלוש שנים, ועבר לאמן את מכבי הרצליה. הוא פוטר שמונה מחזורים לפני סיום העונה, ולאחר מספר שבועות חזר לאמן את הפועל רמת גן במחזורי סיום העונה, אז ניצלה מירידת ליגה.
בשנת 2003 הגיע רגע השיא בקריירת האימון שלו, לאחר שזכה עם הפועל רמת גן בגביע המדינה, במה שנחשב עד היום כאחת הסנסציות הגדולות בכדורגל הישראלי. לאחר ניצחון על מכבי תל אביב בחצי הגמר, העפילה הקבוצה לגמר הגביע וניצחה את הפועל באר שבע בבעיטות הכרעה.
בתחילת שנת 2004 פוטר מהפועל רמת גן בעקבות סכסוך עם יו"ר הקבוצה. כהן עבר לאמן את הפועל צפרירים חולון, בה שיחק בעבר. בתקופתו הקבוצה ירדה לליגה הארצית, אך לבסוף נשארה בליגה הלאומית בעקבות הורדתה של מכבי קריית גת מהליגה הלאומית לליגה א'. בשנת 2005 נשרה חולון שוב לליגה הארצית.
בתחילת שנת 2006 הוזעק לאמן את הפועל רעננה, שהייתה במקום האחרון בליגה הלאומית. בסוף העונה רעננה הצליחה להישאר בליגה, ובשנת 2009 הצליח לעשות היסטוריה ולעלות את רעננה לראשונה בתולדותיה לליגת העל. במרץ 2010 פוטר מהפועל רעננה לאחר ארבע שנים במועדון, לאחר שהקבוצה נקלעה למאבקי תחתית.
בקיץ 2010 עבר לאמן את קבוצת הפועל עכו. בתקופתו הגיעה הקבוצה לפלייאוף האמצעי ואף הייתה קרובה להגיע לפלייאוף העליון. למרות ההצלחה המקצועית, במהלך תקופתו בעכו התעוררו חילוקי דעות קשים בין כהן לבין בעלי הקבוצה ציון ויצמן. בין היתר טען כהן כי ויצמן תקף אותו מילולית לאחר הפסד ליגה. הוא אימן את הפועל עכו במשך שנתיים, ועזב את הקבוצה בתום עונת.
באמצע עונת חזר לאמן את הפועל רמת גן, תשע שנים לאחר שפוטר ממנה, בעקבות עזיבתו של פרדי דוד. הוא לא הצליח להציל את הקבוצה מירידה לליגת המשנה, אך בתום העונה הוביל אותה בפעם השנייה לזכייה בגביע המדינה, לאחר ניצחון במשחק הגמר על עירוני קריית שמונה, 4-2 בדו-קרב בעיטות עונשין.
לקראת עונת מונה למאמן בית"ר ירושלים אך פוטר ממנה ב-3 בדצמבר 2013 לאחר 11 מחזורים עקב חוסר הצלחה ממושך של הקבוצה.
ב-5 בדצמבר 2014 מונה למאמנה של בני סכנין, בעקבות פיטוריו של גיא לוי, וכעבור שנה, ב-18 בדצמבר 2015, פוטר מתפקידו בעקבות מחלוקת לגבי שיתוף שחקני בית במשחקי הקבוצה. ב-15 בפברואר 2016 מונה למאמנה של הפועל חיפה ובמחזור האחרון לעונה הבטיחה הקבוצה את הישארותה בליגה. בתום הסיבוב הראשון של עונת פוטר בעקבות חילוקי דעות עם הבעלים יואב כץ בעניין הטיפול המשמעתי בקפטן הקבוצה לשעבר אושרי רואש.
ב-25 בינואר 2017 מונה למאמן הפועל כפר סבא. ב-13 באפריל 2017 פוטר מתפקידו לאחר שהקבוצה ירדה למקום האחרון, ארבעה מחזורים לפני סיום העונה.
בשנת 2018 מונה למנהלה המקצועי של הפועל ניר רמת השרון מהליגה הלאומית. באוקוטובר 2018 מונה למאמן הקבוצה במקומו של אורן רותם שהתפטר מתפקידו. בפברואר 2019 פוטר מתפקידו.
ב-10 ביוני 2019 מונה למאמן הפועל עכו, וחזר לקבוצה שבע שנים לאחר שעזב. ב-5 באפריל 2021 פוטר כהן מתפקידו.
ב-24 באוקטובר 2021 מונה למאמנה של הפועל רעננה. בסיום העונה ירד עם הקבוצה לליגה א'.
ב-14 ביוני 2023 מונה למאמן מכבי עירוני אשדוד.
דגל קליפורניה
דגל מדינת קליפורניה (באנגלית: Flag of California) המכונה גם דגל הדוב הוכר רשמית כדגל המדינה על ידי בית המחוקקים של המדינה בשנת 1911.
היסטוריה
דגל הדוב הונף לראשונה ב-18 ביוני 1846 בסונומה שבקליפורניה על ידי "מניפי דגל הדוב" בהנהגתו של ויליאם ב. אייד במטרה להביא לעצמאות מהשלטון המקסיקני. בעקבות מרד זה הכריזה קליפורניה על עצמאותה ונוסדה רפובליקת קליפורניה שאייד הפך לנשיאה. זמן קצר לאחר מכן, ב-9 ביולי 1846 הניף ג'ון דרייק סלואוט מצי ארצות הברית את דגל ארצות הברית (שבאותה עת היו בו 28 כוכבים) במונטריי שבקליפורניה והכריז על הטריטוריה כשטח ארצות הברית.
יומיים מאוחר יותר הגיע צי ארצות הברית לסונומה והניף את דגל ארצות הברית במקום דגל הדוב.
דגל הדוב המקורי נשמר בסן פרנסיסקו עד שנשרף בשריפה הגדולה בעקבות רעידת האדמה של 1906 שהחריבה את העיר.
תיאור הדגל
הדגל לבן עם פס אדום בחלקו התחתון, כוכב אדום בפינתו השמאלית העליונה של הדגל ודוב גריזלי קליפורניה (זן נכחד) הפונה שמאלה הולך על דשא במרכז הדגל.
הדגל באמנות
בכיכר העיר סונומה שבקליפורניה ישנו פסל המתאר את הנפת הדגל בפעם הראשונה.
ילוסטון רבתי
ילוסטון רבתי (אנגלית: Greater Yellowstone Ecosystem) היא המערכת האקולוגית הגדולה והיחידה שנותרה ללא פגע בחצי הכדור הצפוני הממוזג, והיא חופפת באופן חלקי לפארק הלאומי ילוסטון. סוגיית ניהול האזור עוררה מחלוקות רבות, והאזור הוא אתר דגל עבור קבוצות התומכות בשימור טבע, המנסות לקדם את ניהול המערכת האקולוגית. המערכת האקולוגית הזו היא אחת המעבדות הטבעיות החשובות ביותר באקולוגיה ובגאולוגיה, והיא אתר בילויי פנאי בעל שם עולמי.
היסטוריה
גבולות הפארק הלאומי ילוסטון הותוו ב-1872 בתקווה שיכללו בתוכם כל האגנים הגאותרמיים האזוריים. בהחלטה לא נלקחו בחשבון שיקולי נוף אחרים. אולם, בשלהי שנות ה-70 טווח התפוצה של אוכלוסיית דובי הגריזלי בתוך וליד הפארק הפך לגבול המינימלי התאורטי של המערכת האקולוגית, שהתפרשה אז על פני שטח של 16,00 קמ"ר. החל מאותה תקופה הוגדל שטחה של המערכת מדי פעם. במחקר שנערך בשנת 1994 נקבע כי שטח המערכת הוא 76,890 קמ"ר, ואילו נשיא קואליציית ילוסטון רבתי טען בנאום באותה שנה כי שטח המערכת הוא למעשה 80,000 קמ"ר.
בשנת 1985 נערך כינוס משותף בנושא ילוסטון רבתי שבו השתתפו נציגי ועדות בית הנבחרים לנושאי קרקעות ציבוריות, פארקים לאומיים ופנאי. בשנת 1986 הונפק דוח משותף, על ידי מרכז המחקר של הקונגרס, שבו תוארו הפגמים בתיאום בין הסוכנויות השונות. מסקנת הדוח הייתה שהערכים החשובים של האזור מצויים בסכנה.
אזורים נוספים המנוהלים על ידי הממשל הפדרלי ונכללים בילוסטון רבתי הם רכס וינד ריוור והיערות הלאומיים גאלאטין, קאסטר, קאריבו-טארגהי, ברידג'ר-טיטון ושושוני, כמו גם מקלט האייל הקנדי הלאומי והפארק הלאומי גרנד טיטון. בילוסטון רבתי יש גם כמה קרקעות בבעלות פרטית. מלבד הפארק הלאומי ילוסטון הוכרזו ביערות הלאומיים 10 אזורי טבע בראשיתיים מאז 1966, על מנת להבטיח רמת הגנה גבוהה יותר על בתי הגידול.
ניהול המערכת לפי מינים
הרעיון של מערכת אקולוגית גדולה היה מקודם בדרך כלל באמצעות דאגות למינים בודדים, במקום להתייחס להיבטים אקולוגיים מקיפים יותר. למרות שחמישים שנה של מידע על אוכלוסייה עשויות להיחשב על ידי רבים לפרק זמן ארוך, אחד מהלקחים החשובים של ניהול ילוסטון רבתי היה שגם חמישים שנים אינם פרק זמן מספיק ארוך שבו ניתן ללמוד כיצד מין מסוים משתנה במהלך האכלוס של המערכת האקולוגית.
לדוגמה, המידע הנקודתי על שכיחותם של דובי גריזלי מתוארך עד לאמצע המאה ה-19, ומנהלי המערכת ביצעו אומדני אוכלוסייה לא רשמיים במשך למעלה מ-70 שנים. לפי המקורות הללו האקולוגים יודעים שדובי הגריזלי היו שכיחים בילוסטון רבתי כאשר האירופאים הגיעו לשם, וכן שהאוכלוסייה לא הייתה מבודדת לפני שנות ה-30, אך כיום המצב שונה. החוקרים לא יודעים האם הדובים היו יותר או פחות נפוצים בהשוואה להיום.
במחקר על הדובים שנערך בין 1959 ל-1970 נטען כי מספר דובי הגריזלי הוא כ-175, ומאוחר יותר הוא עודכן ל-229. הערכות מאוחרות יותר נעות בין 136 ל-540; ההערכה העדכנית ביותר אומדת את האוכלוסייה על גודל מינימלי של 236. למרות שהאוכלוסייה בילוסטון רבתי תוכל לעמוד במטרות השיקום, ההגדרה של מטרות השיקום של התוכנית שנויה במחלוקת. לכן, גם אם האוכלוסייה תהיה יציבה או תגדלה בטווח הזמן הקצר, פעילות האדם ואובדן סביבת המחיה יגרמו להיפוך המגמה בטווח הזמן הארוך.
גודל אוכלוסיית תת-המין Oncorhynchus clarki bouvieri של טרוטת קלארק (דג ממחלקת מקריני הסנפיר) ירד מאז הגעת המתיישבים האירופאים, אך לאחרונה החל לעלות מחדש בכמה אזורים. תיעודים של אגם ילוסטון מתקופות שונות מצביעים על שיקום כמעט מלא של אוכלוסיות דגים מסוימות, לעומת המצב לפני שלושים שנים כאשר הן כמעט ונעלמו בגלל ניצול מוגזם. למרות ההתאוששות האחרונה, שהיא בעיקר הישג ניהולי, טרם השיבה את מצב האוכלוסייה לקדמותו.
בתיעודים המוקדמים של אנטילוקפרה אמריקנית מתוארים עדרים של מאות פרטים החוצים את עמקי הנהרות העיקריים. האוכלוסיות הללו כמעט ונכחדו עד 1900, והירידה בגודל העדרים שנותרו נמשכת. במתחם הצפוני של הפארק אוכלוסיית האנטילוקפרה מנתה 122 פרטים ב-1968, לאחר שבשנות ה-30 מנתה כ-500 עד 700 פרטים. בשנת עד לשנת 1992 האוכלוסייה המשיכה לגדול, ובשנה זו מנתה כ-536 פרטים.
אורן לבן-קליפה הוא אחד ממיני הצומח המעוררים עניין שבמערכת, בעיקר בגלל חשיבותו העונתית לדובי הגריזלי, אך גם בגלל תפוצתו, שיכולה להצטמצם בגלל ההתחממות העולמית. לחוקרים אין מידע ארוך טווח על המין, אך הם מבינים את האקולוגיה שלו ברמה מספקת על מנת לנבא התדרדרות עתידית במצב השימור. איום יותר משמעותי ומיידי על האורן לבן-הקליפה הוא הפטרייה הפולשת Cronartium ribicola (המכונה שלפוחית החלודה של האורן הלבן), הגורמת לשיעורי תמותה גבוהים של העץ. ישנם עצים ספורים היכולים להתנגד לפטריה, אך בטווח הזמן הקצר עד הבינוני צפויה ירידה משמעותית בגודל האוכלוסייה.
ההערכה היא כי אוכלוסיית הצפצפה מהמין צפצפה רעדנית (Populus tremuloides) שבחלקו הצפוני של הפארק קטנה מאז 1872 ב-50 עד 95%, כאשר הגורמים המשוערים לכך הם השפעת האינדיאנים על מספר הפרטים של מיני יונקים ושריפות שהתרחשו לפני הקמת הפארק ב-1872; השפעת האירופאים על תדירות השריפות מאז 1886; התחממות אקלימית אזורית; ניצול של הבונים ופרסתנים אחרים על ידי האדם ב-15 שנים הראשונות מאז הקמת הפארק, ושל זאבים ושל טורפים אחרים לפני 1930; התיישבות של האדם החל מ-1872 על נתיבי הגירה של הפרסתנים הנמצאים בחלקו הצפוני של הפארק; השפעה מאז 1900 של הפרסתנים (בעיקר אייל קנדי) על החלקים האחרים של המערכת האקולוגית; השפעות האדם על תפוצת האייל הקנדי בפארק.
המעיינות החמים של ילוסטון הם בעלי חשיבות בגלל המגוון של החיידקים התרמופיליים. החיידקים היו שימושיים במחקרים של אבולוציית הפוטוסינתזה, וכמקור לאנזימים עמידים לטמפרטורה גבוהה המשמשים בביולוגיה מולקולרית. למרות שהריח של הגופרית נפוץ במערכת ויש בה מספר כחוליות, התברר כי מימן משמש כמקור אנרגיה עבור מיקרואורגניזמים אקסטרמופילים.
פואד עווד
פואד עווד (בערבית: فؤاد عوض; נולד ב-7 באוקטובר 1956 בנצרת) הוא במאי תיאטרון ערבי-ישראלי, שימש כמנהל תיאטרון אל-מידאן במשך שבע שנים.
ביוגרפיה
עווד למד בבית ספר בפטיסטי בנצרת. בשנת 1979 ביים את הצגתו הראשונה, "המלך הוא המלך", לפי סיפור של המחזאי הסורי סעד אללה ונוס. הוא סיים לימודים לתואר באמנות התיאטרון באוניברסיטת תל אביב בשנת 1982. באוניברסיטה ביים את ההצגות "מיס ג'ולי" של השוודי יוהאן אוגוסט סטרינדברג ואת "גברים בשמש" של ע'סאן כנפאני.
בשנים 1983-1987 עבד במרכז התרבותי העירוני בנצרת, שם ביים מספר הצגות. היה ממקימי תיאטרון אל קסבה אל קודס בירושלים.
בין ההצגות הנוספות שביים: "האוטובוס" של המחזאי איימן ג'ברייה, בפסטיבל עכו ה-24, רומיאו ויוליה, יחד עם ערן בניאל, בתיאטרון החאן ותיאטרון אל-קסבה אל קודס, 1994, "ראשו של ג'אבר" מאת סעדאללה ונוס הסורי, ב-1989 בתיאטרון אל-כרמה.
קמניץ (מחוז משנה)
מחוז משנה קמניץ (בבלארוסית: Камянецкі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר קמניץ.
פואד עווד
ביוגרפיה
עווד היה מנהל תיאטרון אל-מידאן, תחילה בנצרת ואחר כך בחיפה. הוא משמש כמנהל המחלקה לתרבות של עיריית נצרת. הוא מלמד באקדמיה לדרמה ברמאללה, שהקים ג'ורג' איברהים.
קמניץ (מחוז משנה)
דמוגרפיה
בתקופת עריכת מפקד האוכלוסין של בלארוס (2009), מנתה אוכלוסיית מחוז המשנה קמניץ 39,143 בני אדם. ההרכב האתני של האוכלוסייה במחוז היה: 83.2% בלארוסים, 7.4% אוקראינים, 6.7% רוסים, ו-1.7% פולנים. שפות הדיבור הנפוצות: רוסית (52.1%) ובלארוסית (43.0%).
ג'יימס ויין
ג'יימס מור ויין (באנגלית: James Moore Wayne; 1790- 5 ביולי 1867) היה עורך דין, שופט ופוליטיקאי אמריקאי, שכיהן כשופט בבית המשפט העליון של ארצות הברית מ-1835 ועד למותו. קודם לכן הוא כיהן כראש עיריית סוואנה שבג'ורג'יה בשנים 1817–1819, וכחבר בית הנבחרים של ארצות הברית מטעם ג'ורג'יה בשנים 1829–1835.
ראשית חייו
ג'יימס ויין נולד בסוואנה כבנם של ריצ'רד' ויין, שהגיע לצפון אמריקה ב-1760, ושל אליזבת לבית קליפורד, שאותה הוא נשא לאישה ב-1769. ב-1804, כאשר היה בן 14, נפטרה אמו. אחותו, מרי ויין, נישאה לריצ'רד סטיסס, והייתה סבתה הגדולה של, מייסדת תנועת הצופות בארצות הברית.
לאחר סיום לימודיו התיכוניים, המשיך ויין ללמוד בקולג' ניו ג'רזי (כיום אוניברסיטת פרינסטון), שם הוא סיים את לימודיו ב-1808. לאחר סיום לימודיו הוא למד משפטים בקריאה עצמית וב-1810 התקבל ללשכת עורכי הדין והחל לעסוק בעריכת דין בסוואנה.
קריירה
בשנים 1812–1815, במהלך מלחמת 1812, שירת ויין בצבא ארצות הברית כקצין בחיל הפרשים של ג'ורג'יה. לאחר המלחמה ועד 1816 הוא היה חבר בית הנבחרים של ג'ורג'יה. בשנים 1817–1819 הוא כיהן כראש עיריית סוואנה, ולאחר מכן ועד 1824 הוא עסק בעריכת דין במגזר הפרטי.
לאחר מכן הוא כיהן כשופט, בתחילה בבית משפט השלום בסוואנה, בשנים 1819–1824, ולאחר מכן ועד 1829 כשופט בבית המשפט העליון של ג'ורג'יה. בשנים 1829–1835 הוא כיהן כחבר בית הנבחרים של ארצות הברית, כחבר בסיעתו של אנדרו ג'קסון.
ויין התפטר מחברותו בבית הנבחרים כדי להתמנות כשופט בבית המשפט העליון של ארצות הברית. הוא מונה לתפקיד על ידי ג'קסון ב-7 בינואר 1835 במקומו של ויליאם ג'ונסון שנפטר. ב-14 בינואר אושר המינוי על ידי הסנאט של ארצות הברית ובו ביום הוא הושבע לתפקיד. ויין כיהן על כס השיפוט עד למותו. הוא קידם את הסחר החופשי, התנגד לביצוע עבודות ציבוריות על ידי הקונגרס (למעט עבודות לשיפור נהרות ונמלים) והתנגד למתן הזיכיון ל.
שופט בבית המשפט העליון של ארצות הברית
בעת כהונתו על כס השיפוט שמע ויין תיקים רבים שנגעו לעבדות, מיסוי ורפורמות. כאיש סיעתו של אנדרו ג'קסון, הסכים ויין עם הנשיא ג'קסון בנוגע לרעיונות להעמקת נהרות ונמלים, אך התנגד להרחבת הדרכים והתעלות. ויין גם הסכים עם ג'קסון בנוגע ל והאמין שהאדמות שהיו שייכות לאינדיאנים צריכות להיות שייכות למדינה. העובדה שוויין סירב לקבל את האינדיאנים כאומה עצמאית ואילץ אותם לעבור מערבה, הובילה לאהדה כלפיו בג'ורג'יה. ויין היה תומך האיחוד והתנגד להקמתה של קונפדרציית המדינות של אמריקה, על אף היותו בן ג'ורג'יה. בעוד שהוא עצמו נותר נאמן לאיחוד, בנו, הנרי ק. ויין, שירת כבריגדיר גנרל בצבא הקונפדרציה.
פסק דין דרד סקוט נגד סנדפורד
פסק דין דרד סקוט נגד סנדפורד נדון בפני בית המשפט העליון של ארצות הברית וההחלטה נמסרה על פי רוב של 7 מול 2 ב-6 במרץ 1857, כשאת דעת הרוב כתב נשיא בית המשפט העליון רוג'ר טוני וויין כתב חוות דעת משלימה. בתיק זה, שהיווה נקודת ציון משפטית, התקבלה החלטה נגד העבד דרד סקוט, ובה נקבע שאפרו-אמריקאים, בין אם הם היו עבדים או בין אם הם היו חופשיים, לא נחשבו לאזרחים אמריקאים ולא יכלו לעתור לבית המשפט העליון. בפסק דין זה נקבע גם שפשרת מיזורי הייתה מנוגדת לחוקה, בטענה שהיא הפרה את התיקון החמישי לחוקה, ולפיכך לא הייתה לממשלה הפדרלית את הסמכות לפקח על העבדות. אף על פי שבית המשפט סבר שפסיקתו תביא לידי סיום את שאלת העבדות, היא הגבירה את המתחים שהובילו ישירות לפריצתה של מלחמת האזרחים האמריקאית, שכתוצאה ממנה התקבל התיקון ה-13 לחוקה, שעל פיו בוטלה העבדות, ונחקקו של 1866 והתיקון ה-14 לחוקה, שהעניקו זכויות אזרח שוות לאפרו-אמריקאים.
בתיק דרד סקוט נגד סנדפורד כתב טוני שהחוקה ראתה באנשים ממוצא אפרו-אמריקאים כ"גזע נחות יותר, ובכלל בלתי ראויים להיות קשורים לגזע הלבן, בין אם בקשרים חברתיים ובין אם בקשרים פוליטיים. השחורים הם כה נחותים שאין להם זכויות שהאדם הלבן צריך בכלל להתחשב בהן". רוב החוקרים וההיסטוריונים רואים בהחלטה זו, שעמה הסכים ויין, כאחת ההחלטות הגרועות ביותר שהוציא בית המשפט העליון תחת ידו. ויין הביע את הסכמתו עם פסק הדין של טוני כאשר כתב: "אני מסכים לחלוטין עם דעתו של בית המשפט כפי שנכתבה ונקראה על ידי נשיא בית המשפט". הוא המשיך וכתב שהוא הביע את הסכמתו ב"הנחה שלבית המשפט הפדרלי הייתה את סמכות השיפוט במקרה", אך הוא נמנע מלהביע כל דעה בנוגע לסעיף שמונה של החוק מ-1820, שנודע כחוק פשרת מיזורי, ו"שישה מאיתנו הכריזו שהוא מנוגד לחוקה".